ร้านอาหารญี่ปุ่นชื่อดังเรื่องย่างถ่าน อย่างร้าน “Ootaya” ร้านนี้เค้าก็เริ่มมีหลายสาขาให้เราเห็น และหาทานกันได้สะดวกมากขึ้นอีกร้านนึงและนะจ๊ะ ซึ่งสาขานี้ตั้งอยู่ที่ชั้น 3 ของเดอะมอลล์ บางแคค่ะ ด้วยบรรยากาศและการตกแต่งของร้านนี้ถือว่าเป็นร้านที่น่านั่งมากร้านนึงทีเดียวค่ะ การตกแต่งออกสไตล์ญี่ปุ่นๆ ดูสว่างสะอาดตา ดูส่วนตัวไม่อึดอัด ชอบค่ะ สำหรับเมนูดังของที่นี่จะเป็นพวกเมนูย่างถ่านทั้งหลาย อย่างเช่น ปลาชิมาฮอกเกะย่างถ่าน, สึคุเนะย่างถ่าน, ปลาฮาจิย่างถ่าน, สลัดไก่ย่างถ่าน  แต่วันนี้เราไม่สั่ง อิอิ อยากแหวกแนวค่ะ เลยขอสั่งเป็น “คัตสึโทจิ” เป็นเซ็ท เซ็ทละ 289 บาท เป็นเมนูหมูสันนอกชุบเกร็ดขนมปังทอด ต้มในน้ำซอสสูตรของทางร้าน Ootoya นี้เลย หมูเค้าชิ้นเบ้ง ให้เยอะด้วย ส่วนเนื้อหมูก็นุ่มดี น้ำซุปรสกลมกล่อม อร่อยดีเลยค่ะ ส่วนการบริการก็ดี มาทานกี่ทีก็ไม่เคยผิดหวังค่ะ กับร้าน “Ootaya”